Møtereferat

|  |  |  |  |
| --- | --- | --- | --- |
| Til stede: | Bernt Rundberget, Fredrik Skoglund, Birgitta Berglund (vara) Lars F. Stenvik (vara), Jørgen Rosvold, Jenny Kalseth, stud.rep..Henrik Nielsen Solberg (vara). Eksterne rep: Suzette Paasche og Birgitta Fossum | | |
| Forfall: |  | | |
| Kopi til: |  | | |
| Gjelder: | Styremøte i SAK seksjonsstyre | | |
| Møtetid: | Onsdag 30.11.2016,  kl. 10.00 – 12.00. | Møtested: | Theodor Petersen |
| Signatur: |  | | |

**Referat fra SAK seksjonsstyre 30.11.16, kl. 10.00 – 12.000 på møterommet Theodor Petersen.**

Styret har fått nye studentrepresentanter og til dagens møte stilte vara rep. Henrik Nielsen Solberg.

Møtet ble innledet med en presentasjonsrunde.

Dagsorden er godkjent.

Det ble meldt to saker til eventuelt.

**Ss-sak 1/16 Status økonomi ved Seksjon for arkeologi og kulturhistorie.**

Regnskapsstatus pr oktober 2016 presenteres av administrasjonssjef Ivar Jensås.

Seksjon for arkeologi og kulturhistorie er del av en større økonomisk helhet. Seksjonens økonomi er et nivå, men sees av alle utenfor oss selv som en del av NTNU Vitenskapsmuseets økonomi.

NTNU er i den situasjonen at man årlig sitter med store økonomiske overføringer – for 2016 var overføringene på 600 millioner. Det gir Rektor en svak stemme når han overfor departementet skal argumentere for økte bevilgninger. Dette har i 2016 gitt et markant trykk for å redusere overføringene, inkl. et ris bak speilet. Dersom et fakultet/museet pr 31.12.16 sitter igjen med mer enn 12% i avsetninger og mer enn 3% av totale inntekter mot budsjett innen bevilgningsøkonomien vil det medføre en inndragning/omdisponering av fakultetets/museets midler over fastsatt grense – sagt med andre ord trekkes pengene inn og omdisponeres i neste års budsjett. Vi kan altså ikke lenger ha penger på bok. Tidligere år har museet hatt et amnesti knyttet til størrelsen på denne type overføringer pga den svingende, lovpålagte virksomheten (ytre forvaltning) og med mange ansatte, spesielt på SAK, som er ansatt over RD69 (ekstern inntjening, særlig mot de lovpålagte oppgavene). Offentlig myndighetsutøvelse er en uforutsigbar virksomhet og har hovedsakelig ansatte over ekstern inntjening. I 2016 ble amnestiet oppløst. Det har medført at vi har måtte bruke penger gjennom å igangsette aktivitet. I desember 2015 satte vi opp et budsjett for 2016 som var i balanse, men i løpet av året har vi måttet bygge ned våre reserver med ca 2 mill for å komme under NTNUs fastsatte tak. For hele NTNU ligger det an til en nedbygging av reserver på ca 200 mill i 2016 – hvorav det meste er satt inn i bygningsmasse. Dette har gitt sårt tiltrengte fordeler også for museet som ender opp med å kunne si opp en leiekontrakt med Statsbygg gjennom at vi oppgraderer egne areal og med det betydelig forbedrer arbeidsforholdene for seksjonens innleide feltledere, vi får forbedret ventilasjonsanlegg i kjelleren og oppgraderer herbariet ved Seksjon for naturhistorie. Museet ser ut til å ende på 8% i overføring ved årsskiftet.

Seksjonens regnskap viser at vi pr 31.10.16 satt med en inntekt på kr. 22,4 mill og utgifter på kr. 22,7 mill. Isolert sett har vi et positivt overskudd på kr. 131 000,-. Men vi ligger på samme tid ca 1 mill bak budsjettet. Ressursene seksjonen trenger å overføre fra BOA og inn i driften var budsjettert til 8,8 mill, mens regnskapet viser at vi så langt har overført 9,2 mill. Seksjonens reservekapital ligger på kr. 2,7 mill, men mye av dette er bundne midler (forskningsmidler etc) og er ikke fri kapital. Vi har også en mye større belastning mot egenfinansiering av vår aktivitet enn den vi har budsjettert – kr. 2,4 mill viser regnskap mot kr. 438 000 i budsjett.

Slik det ser ut vil seksjonen ende i kr. 0,- pr 2016 og ikke med et overskudd på kr. 1 000 000,-.

Innenfor BOA-aktiviteten ser vi ut til å treffe godt. Vi har budsjettert med kr. 25 mill i BOA-inntekt og har pr 31.10.16 nådd 22,7 mill. Det betyr at vi nok når budsjettet og 2016 er et godt år. Samtidig ser vi at dette er et brytningspunkt for seksjonen – det er behov for å ha 25 mill i BOA-omsetning for å holde seksjonens aktivitet på det nivået vi har i dag. Det er ikke gitt at vi klarer dette hvert år og her ligger utfordringen.

Styret melder om bekymring for forholdet fast ansatte og midlertidig ansatte. Midlertidigheten ligger i arbeidets art innenfor offentlig myndighetsutøvelse, men er ikke enkel å håndtere.

Økonomisk sett bærer vi en risiko hvor vi kan komme til kort vedr. tilstrekkelig inntjening og dermed ikke klare å omsette ønskede tiltak. Seksjonen ønsker eksempelvis å utlyse en PhD-stilling – noe som vi nå av økonomiske årsaker vil sette litt på vent og tidligst kan gi oppstart i 2. halvår av 2017.

**Orienteringssaker.**

I forlengelsen av Ss-sak 1/16 velger vi å starte med orienteringssak 2. Handlingsplan og budsjett for 2017 da dette også er knyttet til økonomi-gjennomgangen.

2. Handlingsplan og budsjett for 2017.

Handlingsplanprosessen har vært preget av korte frister, men har samtidig vært koblet tett på strategiprosessen som gikk rett forut. Tildeling av tiltak i handlingsplanen er tett knyttet til ny strategi og museet hadde avsatt 3,7 mill til handlingsplantiltak i 2017. Av disse er kr. 500 000,- forbeholdt «Body Worlds» -utstillingen og 1,7 mill skal brukes på Herbariet. Seksjonen meldte inn flere punkter til neste års handlingsplan og bad om totalt 1,8 mill. Vi fikk uttelling på punkt om tilbakeføring av skjelettmateriale fra NIKU og de Schreinerske samlinger – totalt kr. 420 000,-.

Tilbakeføring av det humanosteologiske materialet er svært viktig og er et satsningsområde fra museet. Det er kun materialet som vi selv har deponert som omfattes av tilbakeføringen, ikke løse kulturminner, ikke materiale som forskere selv har hentet i vårt museumsdistrikt og ikke gaver. Vi vet at noe av materialet er samisk. NIKU ser ingen problem med overlevering av materialet de besitter, UiO er ikke fult så villig, men vi vil fullføre oppgaven.

Når det gjelder animalosteologisk materiale er saken tatt opp i DAM, men den har ennå ikke funnet sin avklaring.

I handlingsplanen ble det også gitt økte midler til samisk utstilling som skal åpnes i Suhmhuset i forbindelse med det samiske 100-års jubileet i 2017. Det er svært positivt at museet holder en slik utstilling og den åpner 5. feb-17.

I forbindelse med budsjettet er det også blitt klart at museet får 2,9 mill fra HF/IHS til museets innsats i arkeologistudiet. Av disse pengene går 1,3 mill til SAK for gjennomføring av studiets praktiske elementer. Det resterende legges i museets lønnspott mot lønn til de vitenskapelige tilsatte i arkeologi. Men med museets innsats fremstår ikke fordelingen som rettferdig. Museet trekker undervisningsansvaret og koordinerer studiet. Kostnadskompensasjonen vi mottar er knyttet til ansatt timeverk som legges i undervisningen etter fastsatt vektingsmal og etter fastsatt sats pr time, ikke etter reell lønnskostnad. Det innebærer at vi ikke får dekket de kostnadene vi har. Styret er ikke tilfreds med ordningen, og ønsker en endring i praksis. Timesatsen skal dekke de faktiske lønnskostnadene

1. Ny strategi ved NTNU Vitenskapsmuseet 2017 – 2021. Styret mottok utkast til ny strategi via sirkulasjon mens seksjonene jobbet med sine tilbakemeldinger. Ingen i styret meldte om ønskede endringer. Strategien er vedtatt av Museumsstyret.

1. Strategisk bemanningsplan NTNU Vitenskapsmuseet. Ny plan er vedtatt. Frem mot 2020 vil 4-5 av 8-9 stillinger bli reinnsatt pga Museumsstyrets vedtak om å redusere lønnskostnader over rammebev. til 80%. Dette for å gi større handlingsrom.
2. Status fusjon ved NTNU – vedtatt campus, bemanning og administrativ organisering, konsekvenser for museet. Vi er langt mindre berørt av personalmessige endringer enn andre deler av NTNU. Ved museet er det avgitt ressurser, ikke personer. Det er innen arkiv (0,3 stilling) og IT (0,5 stilling) vi får våre kutt. Campus er vedtatt å ligge på Gløshaugen og området ned mot Øya. Samtidig vil Kalvskinnet være et betydelig campusområde i flere tiår pga leieavtaler som strekker seg 30 år frem i tid.
3. Det vil tiltre en ny post doc i geofysikk fra januar 2017.

Eventuelt.

* Utlyst stilling som museusmdirektør. Søknadsfristen har utløpt og fem personer har søkt. Prosess med ansettelse skal gå raskt og være avsluttet i mars/april. Tilsetting skjer i august.
* Styreform på fakultets- og instituttnivå etter fusjonen. Skal vi ha styre, råd eller utvidet ledermøte? Ved valg av styre er det vedtatt at styreformann skal være ekstern.

For SAKs del ser vi at innspill fra styrets eksterne medlemmer er svært verdifulle, på samme tid som vi i praksis fungerer som et råd. Styret som en demokratisk plattform er sentral for å holde prosesser og avgjørelser der de ansatte befinner seg. Studentrepresentasjon er også viktig å ha med.

Referent: Marianne Utne Nilsen